section_heading: Sportska karijera
paragraph_text: Kasnije, te 1980. godine Coe s 2:13.40 min obara svjetski rekord na 1000 m kojeg je držao Amerikanac Rick Wolhuter. Na istoj distanci postavit će iduće, 1981., godine još bolji rezultat - 2.12,18 min, koji će kao svjetski rekord ostati idućih 18 godina! Te 1981. Coe je u zenitu snage: dva puta obara svjetski rekord na 1 milju: 3.48,53 u Zürichu, pa 3.47,33 u Bruxellesu! Također, 10. lipnja postavlja novi, ili obara svoj, svjetski rekord na 800 m, s fantastičnih 1.41,73 min. Taj rekord će ostati važiti 16 godina, kad ga, 1997. godine, obara naturalizirani Danac Wilson Kipketer.